kardosdrur/scandi-wiki huggingface dataset:
Niels Thomsen (grønlandsk politiker)

Niels Thomsen (18. august 1981 i Ilulissat) er en grønlandsk politiker (Demokraterne) og forhenværende fodboldspiller. Han er gift og har to sønner med hustruen Pilunnguaq. Han blev student i 2004 fra gymnasiet i Nuuk, hvor han modtog Nunafondens pris for et godt resultat. I 2009 blev han cand.scient.adm. fra Institut for Administration på Ilisimatusarfik (Grønlands Universitet), hvor han modtog Grønlands Arbejdsgiverforenings pris for flid, dygtighed og god indsats i forbindeldse med studierne. Som ung spillede han på det grønlandske fodboldlandshold og var med til at vinde grønlandsmesterskaberne i fodbold flere gange.

Politisk karriere 
I 2009 blev han valgt til Grønlands lovgivende forsamling Inatsisartut for det socialliberale parti Demokraterne. Ved valget opnåede han det syvende største antal personlige stemmer. Han blev hurtigt partiets politiske ordfører, og markerede sig særligt på det økonomiske område og uddannelsesområdet samt ikke mindst ved en aktiv afstandstagen til forskelsbehandling og diskrimination; sidstnævnte bragte ham i opposition til toneangivende politiske kredse i Grønland.

Den 1. december 2011 frasagde Niels Thomsen sig sit mandat i Inatsisartut med virkning fra 15. december 2011 med henblik på at forfølge en erhvervsmæssig karriere. Siden har han været direktør for selskabet Halibut Greenland A/S.

Niels Thomsen blev ved landstingetsvalget 24. april 2018 valgt ind for Demokraterne med 9,3% af samtlige stemmer, hvilket var det næsthøjeste stemmetal kun overgået af Sara Olsvigs 11,5%. Han meddelte samtidig, at han vil fortsætte i sin direktørstilling sideløbende med arbejdet som landstingsmedlem.

Han trak sig i 2019 fra politik efter en lang række personangreb og en sygeperiode med stres.  Baggrunden var at han i 2002 afsonede fire måneder i anstalten for domfældte i Aasiaat, dømt for vold..

Referencer 

Politikere fra Grønland
Inatsisartutmedlemmer
Fodboldspillere fra Grønland
Personer fra Ilulissat
Polar Seafood Denmark

Polar Seafood Danmark A/S er en grønlandsk-dansk fødevarevirksomhed med hovedsæde i Vodskov. Virksomheden er ejet af grønlandske Polar Seafood Greenland (52 %) og danske PSD Holding ApS. Polar Seafood Danmark A/S havde i regnskabsåret 2009 en omsætning på 1,697 mia. kr. og et nettoresultat på 30,795 mio. kr. Det gennemsnitlige antal medarbejdere var 137 (2009).

Polar Seafood er eksportør af frosne fisk og skaldyr. Selskabets produkter omfatter bl.a. torsk, rødfisk, konge - og snekrabber, hellefisk og koldvandsrejer. Fiskeprodukterne er hovedsageligt fra Nordatlanten og Barentshavet.

Referencer 

Fiskeproduktvirksomheder i Danmark
Etableret i 1987
Virksomheder i Aalborg
Vodskov
Fødevarevirksomheder fra Grønland
Bodyage

Bodyage er et udtryk for en persons biologiske alder modsat den kronologiske alder. Eksempelvis kan en 30-årig person have en 40-årigs krop på grund af uhensigtsmæssig livsstil, medens en 50-årig kan have en 40-årigs krop ved påpasselighed.

Menneskekroppen er gennem tilværelsen udsat nedbrydnig, som kan gå hurtigere eller langsommemer, blandt andet i forbinelse med en persons livstil og genetisk arv.

Testmetode 
Man kan bland andet teste en persons bodyage gennem en række forskellige parametre, eksempelvis med computerprogrammet Polar BodyAge.

Testparametre kan blandt andet være:
 Blodprøve
 Blodtryk
 VO2max – maksimal iltoptagelse 
 BMI – Body Mass Indeks
 Fedtprocent
 Fedtfordeling
 Kondital
 Muskelstyrke i arme og ben
 Kroppens fleksibilitet etc.

Evaluering 
Testresultatet gennemgås med aktuelle person, hvor man blandt andet gennemgår eventuelle:
 Rygevaner
 Kostvaner
 Motionsmønster
 Søvnmønster
 Motivationsmønster

Konklusion 
På grundlag af testresultaterne og gennemgang af disse anbefales ændringer for eventuel tilpasning af livsstil for testpersonen med bedre bodyage til følge.

Ekstern henvisning 
 DR, Hvad er bodyage?
https://fysiobootcamp.dk/kropsanalyse/ 

Motion
Sundhed
Aldring
PWT Group

PWT Group A/S er en dansk tekstil-handelsvirksomhed med hovedsæde i Aalborg og kontor i København. Firmaet beskæftiger over +350 medarbejdere, fordelt over kontorer og butikker.  

PWT Group er indehaver af tøjmærkerne Lindbergh, JUNK de LUXE, Bison, Jack’s Sportswear Intl. samt Morgan. Desuden driver PWT Group herretøjskæderne Tøjeksperten og Wagner., som tilsammen har over 150 butikker i Skandinavien samt to webshops. Derudover har selskabet en webshop for brandet Lindbergh samt fysiske Lindbergh butikker i Europa og USA. 

Selskabet er ejet af administrerende direktør Ole Koch Hansen samt en række eksterne investorer.

Referencer 

Handelsvirksomheder i Danmark
Etableret i 2007
Virksomheder i Aalborg
Skalborg
Beklædningsvirksomheder i Danmark
Agat Ejendomme

Agat Ejendomme A/S (tidligere TK Development A/S) er en dansk ejendomsudviklingsvirksomhed med hovedsæde i Aalborg. Virksomheden er noteret på Københavns Fondsbørs. To aktionærer ejede mere end 5%, det var Carl Ejler Rasmussen Holding Sweden AB (7,44%) og Dava 1 ApS (6,44%). TK Development A/S havde i regnskabsåret 2009/2010 en omsætning på 1,37 mia. kr. og et nettoresultat på 25,4 mio. kr. Det gennemsnitlige antal medarbejdere var 135 (2009/2010).

Agat Ejendomme A/S driver datterselskaberne TKD Nordeuropa og Euro Mall Holding. TKD Nordeuropa varetager de nordeuropæiske investeringer, mens Euro Mall Holding investerer i indkøbscentre i Øst- og Centraleuropa. Der investeres i lande som Danmark, Tyskland, Tjekkiet, Polen, Litauen, Finland og Sverige.

Virksomheden blev grundlagt som Thorkild Kristensen A/S af developeren Thorkild Kristensen.

Projekter opført af TK Development 
 Field's, Ørestad
 Hotel Skt. Petri, København
 Kennedy Arkaden, Aalborg
 Lyngby Kulturhus, Kongens Lyngby
 Sillebroen, Frederikssund
 Spinderiet, Valby

Referencer 

Ejendomsselskaber i Danmark
Etableret i 1974
Virksomheder i Aalborg
OMX Copenhagen Small Cap
José Sanfilippo

José Francisco Sanfilippo (født 4. maj 1935 i Buenos Aires, Argentina) er en tidligere argentinsk fodboldspiller (angriber).

Han spillede på klubplan primært for San Lorenzo de Almagro, og havde desuden ophold hos blandt andet Boca Juniors, Banfield og uruguayanske Nacional. Med San Lorenzo var han med til at vinde to argentinske mesterskaber, og blev desuden hele fire gange ligaens topscorer.

Sanfilippo spillede desuden 29 kampe og scorede hele 21 mål for det argentinske landshold. Han deltog ved både VM i 1958 i Sverige og VM i 1962 i Chile.

Titler 
Primera División de Argentina
 1972 (Metropolitano) og 1972 (Nacional) med San Lorenzo

Referencer

Eksterne henvisninger 

 

Fodboldspillere fra Argentina
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Fodboldspillere fra San Lorenzo de Almagro
Fodboldspillere fra Boca Juniors
Fodboldspillere fra Club Atlético Banfield
Personer fra Buenos Aires
Amadeo Carrizo

Amadeo Raúl Carrizo (født 12. juni 1926 i Rufino, Argentina, død 20. marts 2020) var en argentinsk fodboldspiller (målmand).

Han spillede på klubplan stort set hele sin karriere hos den argentinske storklub River Plate, som han var tilknyttet i 23 år. I denne periode var han med til at vinde seks argentinske mesterskaber.

Carrizo spillede desuden 20 kampe for det argentinske landshold. Han spillede blandt andet alle sit holds tre kampe under VM i 1958 i Sverige.

Titler 
Primera División de Argentina
 1947, 1952, 1953, 1955, 1956 og 1957 med River Plate

Referencer

Eksterne henvisninger 

Fodboldspillere fra Argentina
Fodboldspillere fra Club Atlético River Plate
Fodboldspillere fra Millonarios
Francisco Lombardo

Juan Francisco Lombardo (født 11. juni 1925 i Mendoza – 24. maj 2012) var argentinsk fodboldspiller (forsvarer).

Han spillede på klubplan primært Vélez Sársfield og Boca Juniors. Han spillede også et enkelt år hos Bocas ærkerivaler River Plate. Med Boca vandt han i 1954 det argentinske mesterskab.

Lombardo spillede desuden 37 kampe for det argentinske landshold. Han spillede blandt andet alle sit holds tre kampe under VM i 1958 i Sverige, og var også med til at vinde Copa América i både 1955 og 1959.

Titler 
Primera División de Argentina
 1954 med Boca Juniors

Copa América
 1955 og 1959 med Argentina

Referencer

Eksterne henvisninger 

 

Fodboldspillere fra Argentina
Deltagere ved verdensmesterskabet i fodbold 1958
Fodboldspillere fra Club Atlético Vélez Sársfield
Fodboldspillere fra Boca Juniors
Fodboldspillere fra Club Atlético River Plate
Robert Englund

Robert Barton Englund (født 6. juni 1947) er en amerikansk klassisk uddannet skuespiller bedst kendt for at spille den fiktive seriemorder Freddy Krueger i Nightmare on Elm Street-filmserien. Han har modtaget en Saturn Award som Best Supporting Actor for sin medvirken i A Nightmare on Elm Street 3: Dream Warriors i 1987 og A Nightmare on Elm Street 4: The Dream Master i 1988.

Englund blev født i Glendale i Californien som søn af Janis og Clyde Kent Englund, og har svensk herkomst. Englund undervistes i skuespil i en alder af tolv i et børneteater-program på California State University i Northridge. Mens han gik i high school deltog han i Cranbrook Theatre School (organiseret af Cranbrook Educational Community) i Bloomfield Hills. Han gik på California State University i tre år inden han overførtes til Oakland University i Michigan, hvor han blev uddannet på Meadow Brook Theatre, på det tidspunkt en filial af Royal Academy of Dramatic Art.

Kildehenvisninger

Eksterne henvisninger 

  
 

Filmskuespillere fra USA
Personer fra Californien
Råå IF

Råå Idrottsförening (IF) er en klassisk svensk eller skånsk fodboldsklub fra fiskerlejet Råå (dansk: Raa) syd for Helsingborg, stiftet i år 1921. I år 1948 blev man mestere i den svenske pokalturnering efter at i finalen sejret over BK Kenty med 6-0, og i år 1950 rykkede man op i Allsvenskan. Allerede den første sæson kom man på den anden plads, og var en stor tilskuerattraktion; bl a tiltrækkede man 23 604 tilskuere mod Malmö FF på Olympia. En stadion, som dog ikke ansås for en rigtig hjemmebane i fiskerlejet, eftersom den ligger i Helsingborg.

Når Raa blev pokalmestere og vicemestere i Allsvenskan, havde man både Albin Dahl, tidligere hyldet træner i Helsingør IF og som ført Helsingborg IF til mesterskabet 1940-41, og den ungarske demon-træner Kalman Konrad som havde flygtet fra Anden Verdenskrig og tidligere var manager i Bayern München, FC Zürich, og Slavia Prag som ledere.  

Spilledragten er lysblå trøjer og hvide bukser.

Referencer 

 Råå IF (2006). I Helsingborgs stadslexikon. Helsingborg: Helsingborgs lokalhistoriska förening.

Webkilder 
 Historie. Råå IF

Sport i Helsingborg
Fodboldklubber i Sverige
Etableret i 1921
Fanejede fodboldklubber
Julio Musimessi

Julio Elías Musimessi (9. juli 1924 – 27. august 1997) var en argentinsk fodboldspiller (målmand).

Han spillede på klubplan primært for Newell's Old Boys og Boca Juniors. Han spillede også et enkelt år i Chile hos Green Cross. Med Boca vandt han i 1954 det argentinske mesterskab.

Musimessi spillede desuden 14 kampe for det argentinske landshold. Han deltog blandt andet ved VM i 1958 i Sverige, men spillede ikke nogen af landets tre kampe i turneringen. Han var også med til at vinde Copa América i 1955.

Titler 
Primera División de Argentina
 1954 med Boca Juniors

Copa América
 1955 med Argentina

Referencer

Eksterne henvisninger 

 

Fodboldspillere fra Argentina
Fodboldspillere fra Newell's Old Boys
Fodboldspillere fra Boca Juniors
Hotel Polonia Palast

Hotel Polonia Palast ligger ved Gabriel Narutowicz gade 38 i Łódź. Hotellet blev bygget fra 1910-1912 på hjørnet af de tidligere gader Widzewska og Dzielna, efter initiativ fra Dobrzyński-familien. 

Hotellets fasade blev tegnet af Rudolf Koloch fra Wrocław.På søjlerne står allegoriske kvindeskikkelser i antikt tøj. Bygningen har seks etager, og hjørnet dækkes af en kuppel. Hotel Polonia Palast var i sin tid det tredje hotel i Łódź efter Hotel Grand og Hotel Savoy med den højeste europæiske standard.

Historie 
Hotellet (som oprindeligt hed Palast) var i sin tid en af de mest moderne bygninger i Łódź: det havde central opvarmning elektrisk lys, en elevator, kemisk-elektrisk vaskeri, telefoner, springvand og et stort inventar. 

Efter første verdenskrig var hotellets ejere brødrene Leopold og Maurycy Dobrzyński. I 1920'erne blev hotellet renoveret og navnet skiftede til Polonia Palast. I 1939 blev navnet forandret igen, denne gang til Polonia. Efter anden verdenskrig blev bygningen overtaget af Den Røde Hær og lavet om til et militærtsygehus. I 1946 blev den overgivet til bymyndighederne, som renoverede hotellet fra 1969-1972 også fik hotellet også buegange i elevatoerne, og desuden blev krydset mellem Jan Kilińskis gade og Gabriel Narutowicz’ gade udvidet. 

Den nyeste renovation blev færdiggjort i 2008. Udover at give hotellets oprindelige udseende tilbage , bestemte man sig for at også navnet skulle forandres til det gamle Polonia Palast.

Polonia Palast, Hotel
Bygninger, konstruktioner og anlæg i Łódź
Etableret i 1912
Stattena IF

Stattena Idrottsförening (IF) er en skånsk fodboldsklub fra Helsingborg, stiftet i år 1922 som et bydelshold fra distriktet Stattena/Statene. Oprindeligt en landsby, der lå uden for byen (gammelt dansk stednavn; Statene, der betyder "stå alene", dvs. ensomt beliggende landsbyer eller huse), hvilket sandsynligvis har bidraget til den historiske, lokale patriotiske rivalisering med Helsingborg IF. Klubben spillede i den bedste svenske række Allsvenskan under sæsonerne 1927/1928 og 1929/1930, og har opdraget mange berømte fodboldstjerner som Knut Kroon, Bengt Salomonsson, Lars Granström og Anders Linderoth.

Da det gul-og-blå-stribede hold i 1920'erne spillede i den bedste række Allsvenskan, havde de en nærmest sydlandsk tilhængerskare, som overværede træningerne, livligt diskuterede opstillinger etc. i ølcaféerne og mødte holdet på banegården, da de vendte tilbage til Helsingborg efter udekampe.  Modstanderholds tilhængere kunne desværre også blive mødt af en regn af ølflasker, som blev kastet over dem.  Da stjernespilleren og kommende landsholdsmand Knut Kroon blev solgt fra Stattena til ærkerivalen HIF, kunne han næsten ikke vise sig ude i byen. 

Da Stattena i sæsonen 1929/30 spillede Helsingborg-derby i den bedste række mod HIF på Olympia, og Di Röe fik en straf, udtalte straffesparkstageren Axel "Massa" Alfredsson de bevingede ord, som illustrerer rivaliseringen mellem holdene, selvom HIF blev mestre og Stattena jumbo: "Jeg lagde had bag bolden. Statene skal tabe!" 

Klubben har haft endnu større succes i damefodbold hvor Stattena IF blev inoficiele europamestere for klubhold i år 1980. Dameholdet har på senere år spillet i Allsvenskan 2003, 2004 og 2009.

Den oprindelige spilledragt, var gul-blå stribede trøjer og blå bukser, men på senere år er den blevet blå bluser og hvide bukser.

Eksterne links 
 Officiel hjemmeside

Referencer 

 Stattena IF. I Helsingborgs stadslexikon. Helsingborg: Helsingborgs lokalhistoriska förening. 

Sport i Helsingborg
Fodboldklubber i Sverige
Etableret i 1922
Fanejede fodboldklubber
Pildammstårnet

Pildammstårnet () er et tidligere vandtårn i Pildammsparken i Malmø, Sverige. Vandtårnet er delvist Jugendinspireret og tegnet af arkitekten Harald Boklund. Det stod færdigt i 1903, er 31 meter højt og står 18 m.o.h.. Vandtårnets volumen er kun på 400 m3, hvilket gjorde at tårnet ofte ikke kunne udfylde sin funktion. Pildammstårnet blev afløst af Södervärns Vandtårn i 1916. I dag rummer det tidligere vandtårn Galleri Pildammstornet.

Kildehenvinsinger 

Vandtårne i Sverige
Bygninger, konstruktioner og anlæg i Malmø
Jane Asher

Jane Asher (født 5. april 1946 i london) er en engelsk skuespillerinde.

Eksterne henvisninger 
 

Skuespillere fra England
Paulo Carvalho (bokser)

Paulo Santos Carvalho (født 26. februar 1986 i Salvador) er en brasiliansk amatørbokser, som konkurrerer i vægtklassen Let-fluevægt. Carvalho har ingen større internationale resultater, og fik sin olympiske debut da han repræsenterede Brasilien under Sommer-OL 2008. Her blev han slået ud i kvartfinalen af Yampier Hernández fra Cuba i samme vægtklasse.Han har også en bronzemedalje fra de panamerikanske lege i 2006 som foregik i Buenos Aires.

Eksterne henvisninger 

Boksere fra Brasilien
Personer fra Salvador
Éverton Lopes

Éverton dos Santos Lopes  (født 8. august 1988 i Salvador) er en brasiliansk amatørbokser, som konkurrerer i vægtklassen letvægt. Lopes har ingen større internationale resultater, og fik sin olympiske debut da han repræsenterede Brasilien under Sommer-OL 2008. Her blev han slået ud i første runde af Asylbek Talasbayev fra Kirgisistan i samme vægtklasse. Han har også to sølvmedaljer fra kontinentale turneringer i Sydamerika.

Eksterne henvisninger 
 Profil  på sportsreference.com 

Boksere fra Brasilien
Personer fra Salvador
Robenílson Vieria

Robenílson Vieira de Jesus (født 24. september 1987 i Salvador) er en brasiliansk amatørbokser, som konkurrerer i vægtklassen fluevægt. Serdambas har ingen større internationale resultater, og fik sin olympiske debut da han repræsenterede Brasilien under Sommer-OL 2008. Her blev han slået ud i ottendedelsfinalen af Anvar Yunusov fra Tadsjikistan i samme vægtklasse.

Eksterne henvisninger 
 Profil  på sportsreference.com 

Boksere fra Brasilien
Personer fra Salvador
Trestjerneordenen

Trestjerneordenen () er en civil orden oprettet den 24. marts 1924 i anledning af Republikken Letlands oprettelse. Ordenens motto er den latinske vending: "Per aspera ad astra": "Gennem trængsler til stjernerne". Til og med den 17. juni 1940, da den sovjetiske besættelsesmagt likviderede Trestjerneordenen, var 8.822 udmærket med den, heraf 7.973 med æresgrader. Efter Republikken Letlands genoprettelse blev Trestjerneordenen genindført den 25. oktober 1994, og ordenen blev igen tildelt samme år.

Klasser og æresgrader 
Trestjerneordenen består af fem klasser:
 I — Kommandør af Storkorset (lielkrusta komandieris)
 II — Storofficer (lielvirsnieks)
 III — Kommandør (komandieris)
 IV — Officer (virsnieks)
 V — Kavaler (kavalieris)

Trestjerneordenen består af tre æresgrader:
 I grad — guld
 II grad — sølv
 III grad — bronze

Danske modtagere af Trestjerneordenen siden 1994

Eksterne henvisninger 
 Modtagere af Trestjerneordenen (udvalg)

Kildehenvisninger 

 
Etableret i 1924
Edvard Gylling

Edvard Gylling (30. november 1881 i Kuopio, Finland – 14. juni 1938 i Sovjetunionen) var en finlandssvensk socialist, som var fremtrædende på den røde side i den finske borgerkrig. 

Han skrev en doktordisputats i 1909 torparinstitutionens udvikling under den svenske tid i Finland. Den byggede på erfaringer som han havde fået under sit arbejde 1904-1906 i statistikkommitéen for alderspensions- og arbejdsløshedsforsikring. Han virkede tillige som aktuar på toldvæsenets og Helsingfors stads statistikkontor, underviste i nationaløkonomi på Företagarnas handelsinstitut 1906-1907 og blev valgt til sekretær i landdagens jordbrugsudvalg. Mellem 1910 og 1918 var han docent i statistik ved Helsingfors universitet.

Årene 1908-1917 var Gylling socialdemokratisk medlem af landdagen. Under den finske borgerkrig var han finanskommissær i den røde regering. Den 1. marts 1918 undertegnede han og Oskari Tokoi en aftale med Vladimir Lenin og Josef Stalin. Efter, at den røde side havde lidt nederlag i borgerkrigen, flygtede Gylling 1918 til Sverige og rejste til Sovjetunionen 1920 på Lenins råd. Her blev ansvarlig for indførelsen af kommunismen i Karelen, hvor han blandt andet samarbejdede med Kustaa Rovio. Han faldt i unåde hos Stalin og blev arkebuseret i 1938.

Litteratur
 Kaa Eneberg "Knuts ask och kejsaren av Karelen"

Eksterne henvisninger 

Finlands historie
Sovjetunionen i mellemkrigstiden
Personer henrettet ved skydning
Superclásico

Superclasico kan referere til følgende:

 Superclásico (fodbold) – betegnelsen for lokalopgøret i den argentinske fodboldliga mellem Buenos Aires-rivalerne River Plate og Boca Juniors.
 Superclásico (film) – dansk film fra 2011 med Anders W. Berthelsen og Paprika Steen, der tager sit navn fra ovenfor nævnte fodboldopgør.
Vira Blåtira

Vira Blåtira er en sodavand, der oprindelig blev produceret og markedsført af bryggeriet Falcon i 1980'erne. Sodavanden har blå farve og smager af tutti frutti (også beskrevet som skumbanan). Den blev lanceret i 1984. Samtidigt lanceredes Halla Ballou, Kiviga Kruse, Hicka Persika og Halka Banalka.

1986 var Vira Blåtira Sveriges sjette mest solgte sodavand, men 1988 blev den taget af markedet. Den blev relanceret i 1997, men havde ikke større succes, så to år efter røg den ud igen. 

I 2010 blev produktionen genoptaget af Vasa Bryggeri.

Referencer 

Sodavand
Austin City Limits Music Festival

Austin City Limits Music Festival er en årlig tre-dages musikfestival i Zilker Park i Austin, Texas. Festivalen samler over 130 bands på otte scener, med rock, country, folk, indie, americana, hip-hop, reggae og bluegrass, og har over 65.000 besøgende hver dag. Festivalen er produceret af C3 Presents, som også er producent på Lollapalooza-festivalen, og er opkaldt efter den legendariske koncertserie på PBS med samme navn.

I løbet af meget kort tid er Austin City Limits Music Festival blevet en af USAs største rockfestivaler, sammen med Bonnaroo, Lollapalooza og Coachella.

Referencer

Musikfestivaler i USA
City Limits Music Festival
Musik fra USA
Brødrene Mozart

Brødrene Mozart er en svensk film instrueret af Suzanne Osten. Den er kendt som den film, den svenske statsminister Olof Palme så den aften han blev myrdet.

Jan Bondeson nedgør filmen i sin bog om Palmemordet: "Brødrene Mozart af den venstreorienterede instruktør Suzanne Osten er en ret tåbelig og intellektuel opstyltet film, ...".

Filmen fik en guldbagge for bedste instruktion.

Eksterne henvisninger

Henvisninger 

Svenske film fra 1986
Komediefilm fra Sverige
Björkö (Öckerö)

Björkö er en by og en ø i Öckerö kommun i Göteborgs nordlige skærgård, i Västra Götalands län i landskapet Bohuslän i Sverige. Øen er på 5,5 kvadratkilometer, og havde i 2005 1.409 indbyggere. På den nordlige del af øen findes gamle forsvarsanlæg fra kystartilleriet som skulle beskytte den nordlige sejlrende ind til Göteborgs havn.

Västra Götalands län
Øer i Sverige
Björkö

Björkö kan henvise til flere steder:

 Björkö (Öckerö) er en by og en ø i Öckerö kommun i Göteborgs nordlige skærgård, i Västra Götalands län i landskapet Bohuslän i Sverige.
 Björkö (Mälaren) er en ø i Södra Björkfjärden i Mälaren som hører under Ekerö kommun i Stockholms län, hvor man finder findes resterne efter vikingetidens handelsby Birka.
 Björkö (Väddö) er også navnet på den sydlige del af Väddö i Roslagen i Stockholms skærgård
 Björkö (Karelske næs) - svensk navn på den tidligere finske by Primorsk i Leningrad oblast i det nuværende Rusland
Severino Varela

Severino Varela (14. september 1913 – 29. juli 1995) var en uruguayansk fodboldspiller (angriber). Han spillede på klubplan primært for Peñarol i hjemlandet, med kortere ophold hos River Plate Montevideo og argentinske Boca Juniors. Han vandt fire uruguayanske mesterskaber med Peñarol og to argentinske mesterskaber med Boca.

Varela spillede desuden 24 kampe og scorede hele 19 mål for det uruguayanske landshold. Han var en del af holdet der vandt guld ved det sydamerikanske mesterskab i 1942.

Titler 
Primera División Uruguaya
 1935, 1936, 1937 og 1938 med Peñarol

Primera División de Argentina
 1943 og 1944 med Boca Juniors

Sydamerika-Mesterskabet (Copa América)
 1942 med Uruguay

Referencer 

Fodboldspillere fra Uruguay
Fodboldspillere fra Boca Juniors
Personer fra Montevideo